Vermiste sussies dood gevind | Maroela Media
Man in hof oor uitgelekte wiskundevraestel
Die polisie in Mpumalanga het die liggame van twee sussies wat vroeër vandeesweek vermis geraak het in 'n sloot naby hul huis gevind.
Brig. Leonard Hlathi, woordvoerder van die polisie, het gesê die sussies, ses en sewe jaar oud, het Dinsdagmiddag in Masoyi naby Witrivier verdwyn. Hulle is die laaste keer gesien waar hulle in die omgewing gespeel het.
"Die polisie is ontbied en het onmiddellik met 'n soektog na die twee meisies begin maar sonder sukses. Hul liggame is Woensdagoggend in 'n sloot naby 'n stroom nie ver van hul huis gevind nie."
Volgens Hlathi was albei meisies naak toe hul liggame gevind is. Daar word vermoed dat hulle moontlik verwurg is en die polisie ondersoek ook die moontlikheid dat hulle verkrag is.
Die polisie het 'n soektog na die meisies se vermeende moordenaar(s) begin. Enigiemand met inligting oor die voorval word versoek om kontak te maak met kapt. Timothy Mushwana by 082 449 0223.
Molefe kry 3de keer bloedneus
Ek kan nie verstaan hoe ouers hulle kinders alleen IEWERS laat speel sonder om bekommerd te wees nie. Dis die hoeveelste voorval net die afgelope week of twee. My dogter is in haar vroee 20's en ek is te bang om haar alleen te laat werk toe ry (ek doen darem maar is bekommerd tot sy my laat weet sy is veilig) hoeveel te meer moet jy bekommer oor jou klein kindertjies! Ek het dit al gese en se weer moenie nou lang trane huil nie jy moet jou kind oppas – ry deur "squatter" kamp elke dag en die… Lees meer »
Die blou bende kon nie eers die meisies vind wat naby hul huis was nie hoe gaan die narre ooit die skuldiges opspoor.
Hoekom? Hoekom klein kindertjies? Maak nie saak watter kleur, hoekom so iets doen aan klein kindertjies?
Tragies!!! Daarom moet hierdie monsters vir die betrokke gemeenskappe gegee word! Hulle verdien niks anders nie! Maar hulle weet hulle kan want die SAPD is n siek dept…meeste is oorgewig onbevoegd , korrup…en moeg!
Dit is so hartseer… kinders is nie meer veilig? hul kan nie eers meer alleen speel sonder ouers se toesig . Hier is n monster wat rondloop en kinders verkrag en dan vermoor , want daar was al n ander geval op die selfde plek ek hoop dat die polisie sal intree en sal toesien dat die moordenaar gevang sal word, voordat nog kinders moet sterf. My innige meegeveol aan die ouers.